אליה בהאט

אליה בהאט (באנגלית: Alia Bhatt; נולדה ב-15 במרץ 1993) היא שחקנית בריטית ממוצא הודי המשחקת בעיקר בסרטים הינדיים.<ref></ref> היא זכתה במספר פרסים, כולל ארבעה פרסי פילמפייר (האוסקר ההודי). היא אחת השחקניות בעלות השכר הגבוה ביותר בהודו, היא הופיעה ברשימת 100 הסלבריטאים של פורבס ב-2014 והוכרזה כאחת מ-100 המשפיעות של טיימס בשנת 2022.

בהאט זכתה בשלושה פרסי פילמפייר לשחקנית הטובה ביותר על גילום קורבן של שימוש בסמים בדרמת הפשע אוטה פנג'אב

(2016), מרגלת סמויה במותחן ראזי (2018), וחברה רכושנית בדרמה המוזיקלית גולי בוי (2019). היה לה תפקיד קצר בסרט התקופתי RRR, וכן היא כיכבה בסרט הפנטזיה "ברהמסטרה: חלק ראשון - שיבה", כולם מדורגים בין הסרטים ההודים המובילים לשנת 2022.

נכון ל-2023 היא מופיעה ברשימת חשבונות האינסטגרם הנעקבים ביותר בעולם וברשימת חשבונות הפייסבוק הנעקבים ביותר בעולם.

בשנת 2023 בהאט הופיעה בסרט הריגול של נטפליקס, "לב של אבן" לצד גל גדות וג'יימי דורנן, מה שציין את הסרט ההוליוודי הראשון שלה.<ref name=":0" />

== ביוגרפיה ==
בהאט נולדה ב-15 במרץ 1993 <ref></ref> <ref></ref> לבמאי הקולנוע ההודי מאהש בהאט ולשחקנית סוני רזדן. אביה ממוצא גוג'ראטי <ref></ref> <ref></ref> ואמה היא ממוצא קשמירי פנדיט ומוצא גרמני בריטי. <ref></ref><ref></ref><ref></ref><ref></ref> היא בעלת אזרחות בריטית. יש לה אחות גדולה, שאהין,<ref></ref> ושני אחים למחצה מאביה, פוג'ה ורהול בהאט. השחקן אמראן האשמי והבמאי מוהיט סורי הם בני דודיה מצד האב, בעוד המפיק מוקש בהאט הוא דודה.<ref></ref> בהאט התחנכה בבית הספר ג'מנבאי נארסי, אך עזבה בכיתה י"ב כדי להשקיע בקריירת המשחק שלה.<ref></ref><ref></ref><ref></ref>

בהאט תיארה את ילדותה, "היה לי חינוך די בסיסי וצנוע. לא זכיתי לתענוגות שאנשים מניחים שהייתי זוכה להם מפני שאני בתו של מאהש בהאט."<ref name="filmfare12"></ref> כשגדלה, היא לא הייתה נהנתה מקשר הדוק עם אביה. אמה אמרה שהיא גידלה את ילדיה לרוב כחד הורית מכיוון שבעלה לא התעניין במיוחד בחייהם.<ref name="open"></ref> בהאט אמרה שכילדה, היא "לא התגעגעתי אליו כי לא באמת היה לי אותו", והוסיפה שהם פיתחו קשר הדוק יותר רק כשהיא הפכה לשחקנית.<ref></ref> בצעירותה הוריה התגרשו ואביה נישא בשנית.

בהאט שאפה לשחק מגיל צעיר, ואמרה שהיא הבינה זאת לראשונה כבר בזמן חזרות למקהלה בגן. עד מהרה החלה שיעורי ריקוד במכון של שימק דבר. תפקיד המשחק הראשון שלה היה בגיל חמש במיזם ההפקה של אביה Sangharsh ב-1999, שבו גילמה את הגרסה הצעירה של דמותה של פרייטי זינטה. כשדיברה על החוויה שלה, העירה בהאט מאוחר יותר, "אני לא זוכרת הרבה מהצילומים. הייתי הולכת לסט רק בשביל האוכל". בגיל תשע היא ניגשה לאודישן לתפקיד בסרטו של סנג'אי לילה בהנסאלי "שחור" (2005), אך לא קיבלה את התפקיד.<ref></ref> שלוש שנים מאוחר יותר, בהנסאלי ליהק את בהאט בת ה-12 יחד עם רנביר קאפור בן ה-20 להופעת הבכורה שלהם בסרטו Balika Vadhu, אבל הסרט נגנז.<ref></ref>

== קריירה ==
335x335 פיקסלים
בהאט ביצעה את התפקיד הראשי הראשון שלה ב-2012 עם סרט הנעורים של קארן ג'והר, "תלמיד השנה", לצד השחקנים סידהרת' מלהוטרה ווארון ד'הוואן.<ref></ref> היא עשתה אודישן עם עוד 500 בנות ולוהקה לאחר שרזתה 16 ק"ג. היא גילמה נערה מתבגרת מתוחכמת המעורבת במשולש אהבה. "תלמיד השנה" הכניס 12 מיליון דולר בקופות, והפך להצלחה מסחרית. למרות ההצלחה הסרט זכה לביקורות שליליות.

בהאט, המומה מהביקורות השליליות על משחקה בסרט, הייתה להוטה להשיג תפקיד טוב יותר. היא מצאה את זה ב-2014 בסרט המסע של הבמאי אימטיאז עלי "Highway", בו כיכבה כנערה מתבגרת בודדה המפתחת את תסמונת סטוקהולם לאחר שהיא נחטפת. היא לקחה שיעורי דיקציה כדי לשפר את ההינדית שלה, והתמודדה עם הדרישות הרגשיות והפיזיות של התפקיד.<ref></ref> אימטיאז עלי צילם את הסרט ברצף וכמה סצנות אולתרו על הסט על סמך תגובותיה של בהאט.<ref></ref> הסרט לא הצליח קופתית,<ref></ref> אך בהאט הייתה מועמדת לפרס השחקנית הטובה ביותר וזכתה בפרס המבקרים של פרסי פילמפייר לשחקנית הטובה ביותר.<ref name="ff15nom"></ref> לאחר מכן היא הופיעה בסרט הקצר של ויקאס באהל בשם Going Home.<ref></ref>

ב-2014 בהמשך לשיתוף הפעולה שלה עם Dharma Productions, בהאט שיחקה בסרטים הרומנטיים 2 States ו-Humpty Sharma Ki Dulhania. הראשון היה עיבוד לרומן באותו שם של צ'טאן בהגאט, והוא עוסק בשני סטודנטים לניהול שמתקשים לשכנע את הוריהם ביחסים ביניהם. בתפקידה כנערה טמילית חזקה, היא למדה לדבר את השורות שלה בטמילית בעזרת מורה.<ref name="forthcoming"></ref> היא שיחקה את נערה פנג'אבית המנהלת רומן לפני חתונתה עם נער פנג'אבי פלרטטני, ראקש, ב-Humpty Sharma Ki Dulhania, בבימויו של שאשאנק חייטן. שני הסרטים זכו להצלחה מסחרית, כל אחד מהם הרוויח יותר מ-13 מיליון דולר ברחבי העולם.<ref name="top"></ref> הישגיה ב-2014 ביססו את הקריירה שלה בהמשך.<ref></ref>

ב-2015 הופיעה בהאט בקומדיה הרומנטית "שאנדאר". הסרט מציג את שאהיד קאפור ובהאט כזוג הסובל מנדודי שינה ומתאהב במהלך חתונה.<ref></ref> הסרט לא הצליח מבחינה מסחרית.<ref></ref>
306x306 פיקסלים
בהאט החלה את 2016 בתפקיד משנה בדרמת האנסמבל של הבמאי שאקון בתרה "קאפור ובניו", בכיכובם של מלחוטרה ופוואד חאן, שזכתה להצלחה ביקורתית ומסחרית.<ref></ref><ref></ref> עוד ב-2016 היא לקחה על עצמה את תפקידה של מהגרת ביהארית ענייה בסרט "אוטה פנג'אב", הסרט היה דרמת פשע על שימוש בסמים מאת הסופר-במאי אבישהק צ'ובי. התפקיד האינטנסיבי סימן יציאה מהחלקים הקלילים ברובם ששיחקה לפני כן, ובהכנה, היא צפתה בסרטים תיעודיים על שימוש בסמים ולמדה לדבר בניב ביהרי.<ref></ref> הסרט יצר מחלוקת כאשר המועצה המרכזית להסמכת סרטים סברה שהוא מייצג את פנג'אב באור שלילי ודרשה צנזורה נרחבת לפני יציאתו לאקרנים.<ref name="freedom"></ref> בית המשפט העליון של בומביי אישר מאוחר יותר את הסרט עם סצנה אחת חתוכה.<ref></ref> הופעתה של בהאט זכתה לשבחים.<ref></ref> עוד באותה שנה גילמה בהאט צעירה בעייתית שמתייעצת עם מטפל (בגילומו של שאה-רוח' חאן) בסרט ההתבגרות של הבמאי גאורי שינדה Dear Zindagi.<ref></ref> עבור אוטה פנג'אב, היא זכתה בפרס המסך ובפרס פילמפייר לשחקנית הטובה ביותר, ועל Dear Zindagi, היא קיבלה מועמדות נוספת לשחקנית הטובה ביותר בפילמפייר.<ref name="ff16"></ref><ref name="ss16"></ref><ref name="ff16win"></ref>

סדרת הסרטים המצליחים המשיכה עם הפרויקט הבא של בהאט מ-2017 הקומדיה הרומנטית בדרינת קי דולחניה שאיחד אותה מחדש עם השחקנים חיטן ודהוואן.<ref></ref> הוא מספר את סיפורה של צעירה עצמאית (בהאט) שמסרבת להיענות לציפיות הפטריארכליות מארוסה השוביניסטי (דהוואן). היא קיבלה מועמדות נוספת לפילמפייר לשחקנית הטובה ביותר.<ref name="ff18"></ref>

ב-2018 הופיעה במותחן הריגול של הבמאית מגנה גולזר "ראאזי" בו כיכבה בהאט בתפקיד סאהמט חאן, מרגלת קשמירית הנשואה לקצין צבא פקיסטני. הסרט מתרחש במהלך מלחמת הודו-פקיסטן של 1971. ראאזי הוכיח את עצמו כאחד מהסרטים ההינדיים הרווחיים ביותר באותה שנה, ובהאט הוכרזה כשחקנית העכשווית המצליחה ביותר של הקולנוע ההינדי.<ref></ref><ref></ref> עבור תפקידה בסרט היא זכתה ב-2018 בפרס השחקנית הטובה ביותר בפילמפייר.<ref></ref>

בתחילת 2019 בהאט השיקה חברת הפקות משלה בשם Eternal Sunshine Productions.<ref></ref> ההופעה הראשונה שלה באותה שנה הייתה יחד עם רנביר סינג בסרט "גולי בוי" בבימויה של זויה אחטר, מחזמר בהשראת חייהם של ראפרי הרחוב דיביין ונאזי.<ref></ref> באהט השתתפה בסדנאות משחק כדי ללמוד ניב שיאפשר לה לאלתר על הסט.<ref></ref> הסרט הוקרן בבכורה בפסטיבל הסרטים הבינלאומי ה-69 בברלין.<ref></ref> עם רווחים בינלאומיים של למעלה מ-30 מיליון דולר, הסרט התגלה כהקרנה הרווחית ביותר של בהאט עד אז. גולי בוי זכה בשיא של 13 פרסי פילמפייר, ובהאט זכתה בפרס השלישי שלה כשחקנית הטובה ביותר.<ref></ref>

ב-2019 הופיעה בדרמה התקופתית "קלאנק", סרט זה היה הסרט בעל התקציב הגדול ביותר של בהאט עד אז.<ref></ref> הסרט מתרחש בשנות ה-1940 לפני חלוקת הודו והציג את דוואן ובאהט כמאהבים. היא צפתה בסרטים שונים על מנת ללמוד את שפת הגוף של נשים מהתקופה וכדי לשפר את כישורי הדיבור שלה באורדו, היא צפתה בסדרת הטלוויזיה הפקיסטנית Zindagi Gulzar Hai.<ref></ref> הסרט לא הצליח בקופות.<ref></ref>

ב-2020 כיכבה בהאט בסרט סדאק 2, סרט המשך לסרט הפשע בכיכובו של אביה סדאק מ-1991. הסרט לא עלה לאקרנים עקב סגירת בתי הקולנוע בעקבות מגפת ה-COVID-19 בהודו ובמקום זאת שודר בדיסני+.<ref></ref>
370x370 פיקסלים
שנת 2022 הייתה שנת המפתח עבור בהאט. היא גילמה עובדת מין בסרט הביוגרפי של הבמאית סנג'אי לילה בהנסאלי, "גנגובאי קתיוואדי", הסרט הוצג בבכורה בפסטיבל הסרטים הבינלאומי ה-72 של ברלין.<ref></ref> כהכנה, היא למדה את עבודתה של השחקנית מינה קומארי, וצפתה בסרטים על זנות כמו מנדי וזכרונותיה של גיישה.<ref></ref> הסרט הכניס למעלה מ-25 מיליון דולר ברחבי העולם. הגרדיאן תיאר את דמותה ברשימת ההופעות הטובות ביותר על המסך הגדול בכל הזמנים.<ref></ref>

עוד ב-2022 בהאט לקחה על עצמה תפקיד קצר בסרט התקופתי בשפת הטלוגו RRR. אף על פי שלמדה לדבר את השורות שלה בשפה זו, אמנית דיבוב השמיעה בסופו של דבר את שורותיה.<ref></ref> הסרט התגלה לאחר יציאתו כסרט ההודי הרביעי הרווחי ביותר בכל הזמנים.<ref></ref>

לאחר מכן היא כיכבה כקורבן להתעללות במשפחה בסרט הקומדיה השחורה של נטפליקס, "אהובות", שסימן את מיזם ההפקה הראשון שלה תחת החברה Eternal Sunshine Productions. הסרט הפך לסרט ההודי הנצפה ביותר בעולם בסוף השבוע של הפתיחה שלו בנטפליקס.<ref></ref> בסוף 2022, בהאט כיכבה מול רנביר קאפור בסרט הפנטזיה של אייאן מוקרג'י, "ברהמסטרה: חלק ראשון - שיבה". החלק הראשון בטרילוגיה מתוכננת, את הסרט לקח חמש שנים לצלם.<ref name="brcost" /> הסרט נעשה בתקציב של 50 מיליון דולר והוא אחד הסרטים ההודיים היקרים ביותר.<ref name="brcost"></ref><ref></ref> הסרט הרוויח כ-54 מיליון דולר ודורג כסרט ההינדי המרוויח ביותר של 2022.<ref></ref><ref></ref>

בשנת 2023 בהאט הופיעה בסרט הריגול של נטפליקס, "לב של אבן" לצד גל גדות וג'יימי דורנן, מה שציין את הסרט ההוליוודי הראשון שלה.<ref name=":0"></ref>

בשנת 2024 נכללה ברשימת טיים 100.<ref></ref>

== עבודות נוספות ==

באוגוסט 2016, היא הופיעה בערים שונות באמריקה לסיבוב ההופעות "צוות החלומות 2016", לצד ג'והר, והשחקנים פאריניטי צ'ופרה, דוואן, מלהוטרה, רוי קאפור, קתרינה קאיף, והזמרת בדשאה.<ref></ref>

בהאט תומכת במטרות שונות ובארגוני צדקה. היא השתתפה בקמפיין למען PETA בשנת 2013 להעלאת המודעות לבעלי חיים חסרי בית.<ref></ref> היא הצטרפה לגיוס תרומות צדקה בשנת 2015 שאורגן על ידי קרן Cuddles עבור ילדים חולי סרטן, ובשנת 2017, היא צעדה על המסלול כדי לתמוך במטרה.<ref></ref><ref></ref> כמו כן בשנת 2017, היא השיקה יוזמה אקולוגית בשם CoExist להעלאת המודעות לרווחת חיות הרחוב.<ref name="CoExist"></ref> בשנה שלאחר מכן, בהאט שיתפה פעולה עם פייסבוק עבור קמפיין בשם Find Your Green, קמפיין למען איכות הסביבה.<ref></ref> בשנת 2018, היא השיקה יוזמה בשם Mi Wardrobe is Su Wardrobe, שבאמצעותה מכרה בגדים מהמלתחה האישית שלה כדי לספק חשמל לכפר בקרנאטק.<ref></ref> בהאט שיתפה פעולה עם הזרוע ההודית של ה-NGO ActionAid בשנת 2021 כדי לספק דברים חיוניים לקהילות מוחלשות שנפגעו ממגפת COVID-19.<ref></ref> בשנת 2022, היא הפכה לשחקנית הראשונה מהודו ששותפה עם קבוצת המלונות Mandarin Oriental בקמפיין שלהם "אני מעריצה", שבאמצעותו גייסה כספים לקרן סלאם בומביי, המסייעת למתבגרים מוחלשים.<ref></ref>

בהאט עיצבה קו בגדים משלה לנשים בשנת 2014 עבור פורטל האופנה המקוון Jabong.com ובשנת 2018, היא השיקה קו משלה של תיקים עבור VIP Industries.<ref></ref><ref></ref><ref></ref> היא גם משקיעה בחברת היופי ניקאה ובסטארטאפ הביוחומר הראשון של הודו Phool.co.<ref name="forbesstar"></ref> בשנת 2022, היא השיקה מותג בגדי הריון וילדים בר-קיימא, בשם Ed-a-Mamma.<ref></ref><ref></ref>

== חיים אישיים ==
325x325 פיקסלים

בתחילת הקריירה שלה, בהאט נרתעה מלדון בחייה האישיים, והצהירה כי לעולם לא תדבר בפומבי על מערכות היחסים שלה.<ref name="innocence"></ref> למרות ספקולציות בתקשורת, היא לא דיברה על היכרויות עם השחקן סידהרת' מלחוטרה, אבל דיברה בחיבה על הקשר שלהם ב-2019, לאחר שנפרדו.<ref></ref> בשנת 2018, רנביר קאפור, הכוכב ששיחק איתה בסרט "ברהמסטרה", חשף שהוא ובהאט יוצאים יחד.<ref></ref>

בהאט וקאפור נישאו ב-14 באפריל 2022, בחתונה על-פי דת ההינדואיזם, בדירתם במומבאי.<ref></ref> בנובמבר אותה שנה היא ילדה את בתם רהה.<ref></ref><ref></ref>

נכון לשנת 2022, בהאט מתגוררת בעיקר במומבאי שבהודו, אך יש לה גם בית בלונדון שבאנגליה.<ref></ref>

== תדמית תקשורתית ==
268x268 פיקסלים

פורבס אסיה הציג את בהאט ברשימת 30 מתחת לגיל 30 של 2017 וברשימת 100 הכוכבים הדיגיטליים של 2020.<ref></ref><ref></ref> היא מככבת ברשימת 100 הסלבריטאים של פורבס הודו מאז 2014, כשהיא הגיעה לשיא במיקום השמיני ב-2019.<ref></ref><ref></ref> באותה שנה, המגזין העריך את ההכנסה השנתית שלה ב-7.4 מיליון דולר מה שהציב אותה בעמדת השחקנית בעלת השכר הגבוה ביותר במדינה.<ref></ref> בשנים 2018 ו-2019, המהדורה ההודית של GQ הציגה אותה בין 50 הצעירים המשפיעים ביותר במדינה.<ref></ref><ref></ref> בהאט הייתה רשומה במקום הראשון ברשימת "50 הנשים הנחשקות ביותר" של The Times of India לשנת 2018, והיא זכתה בתואר "האישה האסייתית הסקסית ביותר" על ידי המגזין הבריטי Eastern Eye בשנת 2019.<ref></ref><ref></ref> כמו כן בשנת 2018, חברת מחקרי השוק YouGov כינתה אותה בתור הסלבריטאית התשיעית המשפיעה ביותר בהודו.<ref></ref> המגזין Femina הציג אותה ברשימות של נשים הישגיות ב-2019 ו-2021<ref></ref><ref></ref> בשנת 2022, היא דורגה במקום ה-97 ברשימת ההודים החזקים ביותר של האינדיאן אקספרס<ref></ref> באותה שנה, מגזין טיים העניק לה את פרס TIME100 Impact.

נכון ל-2023 היא מופיעה ברשימת חשבונות האינסטגרם הנעקבים ביותר בעולם וברשימת חשבונות הפייסבוק הנעקבים ביותר בעולם.

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה הודיות
קטגוריה:שחקני קולנוע וטלוויזיה הודים
קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:בריטים במאה ה-21
קטגוריה:הינדואים
קטגוריה:בריטים שהופיעו ברשימת טיים 100
קטגוריה:הודים שהופיעו ברשימת טיים 100
קטגוריה:פורבס 30Under30
קטגוריה:זוכי פרס פילמפייר
קטגוריה:הודים שנולדו ב-1993
קטגוריה:בריטים שנולדו ב-1993
קטגוריה:בריטיות שנולדו ב-1993